ACORDO PLENARIO DE DATA 13.07.15 SOBRE RÉXIME DE DELEGACIÓNS DO PLENO MUNICIPAL DO CONCELLO DE ARBO NA XUNTA DE GOBERNO LOCAL E NA ALCALDÍA
ADMINISTRACIÓN LOCAL — Municipal — Arbo (Outros documentos, notificacións e informacións públicas, 29/07/2015)

O Pleno do Concello de Arbo na súa sesión celebrada o día 13.07.15 acordou realizar as seguintes delegacións na Xunta de Goberno Local e na Alcaldía, por razóns de eficacia e para maior celeridade na resolución de determinados asuntos de interese público, de conformidade co disposto nos artigos 22 da Lei 7/1985 de 2 de abril, Reguladora das Bases de Réxime Local (LRBRL), 50 e 51 do Real Decreto 2568/86, de 28 de novembro, Regulamento de Organización, Funcionamento e Réxime Xurídico das Entidades Locais, e Disposición Adicional 2ª e artigo 51 do Real Decreto Lexislativo 3/2011, de 14 de novembro, polo que se aproba o Texto Refundido da Lei de Contratos do Sector Público: PRIMEIRO: A delegación na Xunta de Goberno, si se acorda a súa existencia, da totalidade das atribucións do Pleno que sexan susceptibles de delegación, e en concreto: a) O exercicio das accións xudiciais e administrativas e a defensa da Corporacións nas materias de competencia plenaria (art.22.2 j ) LRBRL). b) A declaración de lesividade dos actos do Concello (art.22.2 k) LRBRL). c) A concertación das operacións de crédito cuxa contía acumulada dentro de cada exercicio económico, exceda do 10 por 100 dos recursos ordinarios do Orzamento, a excepción das de tesourería, que lle corresponderán cando o importe acumulado das operacións vivas en cada momento supere o 15 por 100 dos ingresos correntes liquidados no exercicio anterior, todo isto de conformidade có disposto no Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais (art.22.2 m) LRBRL). d) As competencias como órgano de contratación respecto dos contratos de obras, de subministros, de servizos, de xestión de servizos públicos, os contratos administrativos especiais e os contratos privados cando o seu importe supere o 10% dos recursos ordinarios do orzamento e en calquera caso as contías de seis millóns de euros, incluídos os de carácter plurianual cando a súa duración sexa superior a catro anos, sempre que o importe acumulado de todas as anualidades supere o porcentaxe indicado, referido aos recursos ordinarios do orzamento do primeiro exercicio, e a contía sinalada ( Disposición Adicional 2ª do Real Decreto Lexislativo 3/2011) e) Así como a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial cando o seu valor supere o 10% dos recursos ordinarios do orzamento e o importe de tres millóns de euros, así como o alleamento do patrimonio cando o seu valor supere o porcentaxe e a contía indicados (Disposición adicional 2ª Real Decreto Lexislativo 3/2011 TRLCSP). Exceptúanse neste apartado, ao non resultan delegables por requirir maioría absoluta ao abeiro do art.47.2 da Lei 7/85, de 2 de abril, as concesións de bens e servizos por máis de cinco anos e que superen o 20% dos recursos ordinarios do orzamento, e o alleamento de bens que exceda do 20% dos recursos ordinarios. f) A aprobación dos proxectos de obras e servizos cando sexa competente para a súa contratación ou concesión ó Pleno, e cando aínda non estean previstos no Orzamento (art.22.2 ñ) LBRL). g) As demais que lle confiran as Leis ó Pleno, entre elas, a fixación ou establecemento dos prezos públicos e a aprobación dos expedientes de recoñecemento extraxudiciais de crédito. SEGUNDO: A delegación no Alcalde da solicitude de subvencións e aprobación do expediente e demais tramitación cando na norma de convocatoria da subvención se determine como órgano competente o Pleno Municipal. TERCEIRO: Estas delegacións inclúen inclúe á resolución dos recursos de reposición contra os actos ditados no exercicios das atribucións. CUARTO: As atribucións delegadas deberán exercerse pola Xunta de Goberno Local e polo Alcalde nos prazos e dentro dos límites desta delegación, sen que sexan susceptibles de ser delegadas en ningún outro órgano. No texto dos acordos adoptados en virtude desta delegación se fará consta de forma expresa esta circunstancia. Os acordos que se adopten por delegación, entenderanse ditados polo Pleno do Concello, como titular da competencia orixinaria. QUINTO: De conformidade co disposto no artigo 51.2 do Regulamento de Organización, Funcionamento e Réxime Xurídico das Entidades Locais, aprobado por RD 2568/1986, de 28 de novembro, estas delegacións producirán efectos dende o día seguinte ao da adopción deste acordo, sen prexuízo da súa publicación no Boletín Oficial da Provincia, e sen prexuízo da potestade de revogación ou avogación do Pleno. O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Arbo, 14.07.15.—O Alcalde, Horacio Gil Expósito.